Document ID: 31978R1645

KOMISSION ASETUS (ETY) N:o 1645/78,
annettu 13 päivänä heinäkuuta 1978,
eläinten ruokintaan tarkoitetulle rasvattomalle maidolle annettavan tuen myöntämistä koskevista yksityiskohtaisista säännöistä annetun asetuksen (ETY) N:o 1105/68 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 1421/78(2), ja erityisesti sen 10 artiklan 3 kohdan ja sen 28 artiklan,
sekä katsoo, että
eläinten ruokintaan tarkoitetulle rasvattomalle maidolle myönnettävää tukea koskevista yksityiskohtaisista säännöistä 27 päivänä heinäkuuta 1968 annetun komission asetuksen (ETY) N:o 1105/68(3), sellaisena kuin se on viimeksi muutettuna asetuksella (ETY) N:o 541/76(4), 1 artiklan 4 kohdassa säädetään, että eläinten ruokintaan käytettävää ja tukea saavaa rasvatonta maitoa ja kirnupiimää ei voida laimentaa millään sellaisella tavalla, joka ei tavanomaisesti kuulu käytettyihin tuotantomenetelmiin; riittävän täsmällisen tiedon puuttuessa tätä asetusta ovat toistaiseksi ja siirtymäaikana tarkastaneet jäsenvaltiot,
asetuksen (ETY) N:o 1105/68 soveltamisesta saatu kokemus on osoittanut, että on syytä lisätä olemassa oleviin vaatimuksiin yhteisössä sovellettavat rasvattoman kuiva-aineen vähimmäispitoisuudet tukea saavien rasvattoman maitojauheen ja piimän laatuvaatimuksiin ottaen huomioon tiettyjen alueiden tiettyjen vuodenaikojen tosiasiallinen tilanne; olisi lisäksi otettava huomioon eläinten ruokintaan tarkoitetulle rasvattomalle maidolle ja rasvattomalle maitojauheelle myönnettävää tukea koskevista yleisistä säännöistä 15 päivänä heinäkuuta 1968 annetun neuvoston asetuksen (ETY) N:o 986/68(5), sellaisena kuin se on viimeksi muutettuna asetuksella (ETY) N:o 1042/78(6), 2 artiklan 1 kohdan 6 alakohdassa tarkoitetut niiden tuottajien, jotka käyttävät rasvattoman maidon ainoastaan tiloillaan rehuksi, erikoisolosuhteet,
tukijärjestelmän tasapuolisen soveltamisen varmistamiseksi on tarpeen vahvistaa käytettävät muuntokertoimet, kun kyseisen rasvattoman maidon määrät ilmaistaan kilogrammojen sijasta litroina.
Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 1105/68 1 artiklaa seuraavasti:
1. Lisätään 3 kohtaan alakohta seuraavasti:
"Tämän asetuksen soveltamisessa 100 litraa rasvatonta maitoa rinnastetaan 103 kilogrammaan rasvatonta maitoa."
2. Korvataan 5 ja 6 kohta 5 9 kohdalla seuraavasti:
"5. Tuen myöntämisen edellytyksenä on:
a) että rasvattoman maidon rasvaton kuiva-ainepitoisuus on vähintään 8,75 prosenttia ja/tai että sen ominaispaino on vähintään yhtä suuri kuin vastaava arvo;
b) että kirnupiimän rasvaton kuiva-ainepitoisuus on vähintään 8,00 prosenttia.
6. Kuitenkaan 5 kohdan a ja b alakohdassa tarkoitettuja vähimmäisarvoja ei sovelleta seuraavissa tapauksissa:
a) jäsenvaltiossa tai jäsenvaltion alueella säädettyjen vähimmäisarvojen keskiarvo kyseiselle tuotteelle on suurempi kuin 5 kohdassa vahvistettu raja-arvo. Tällöin viimeksi mainittu arvo korvataan jäsenvaltion tai kyseisen alueen keskiarvolla; korvaaminen voidaan rajata tehtäväksi sellaisena vuodenaikana, jolloin säädetty vähimmäisarvo on käytössä;
b) rasvattoman maidon kuiva-ainepitoisuus on pienempi kuin vaadittu vähimmäisarvo ja ylimääräisissä kokeissa on todettu että rasvatonta maitoa ei ole laimennettu. Ylimääräisen kokeen on oltava muu koe kuin 7 kohdan a alakohdassa tarkoitettu, ja se voi sisältää jäätymispisteen määrittämisen;
c) jos perusteltujen teknisten syiden vuoksi kirnupiimän kuiva-ainepitoisuus on vähintään neljä prosenttia mutta pienempi kuin vaadittu rasvattoman kuiva-aineen vähimmäispitoisuus. Tällöin myönnettävää tukea vähennetään kirnupiimälle myönnettävään tukeen verrattuna suhteessa kuiva-ainepitoisuuden vähenemiseen.
7. Jäsenvaltioiden on toteutettava asianmukaiset toimenpiteet 4 kohdassa tarkoitettujen säännösten soveltamisen varmistamiseksi sen estämättä, mitä 5 artiklassa säädetään. Tällöin ne:
a) ryhtyvät erityisesti 4 kohdassa tarkoitettujen ainesosien osalta valvomaan rasvatonta kuiva-ainepitoisuutta. Analyysin vertailumenetelmänä käytetään kansainvälisessä standardissa FIL-IDF 21:1962 esitettyä menetelmää;
b) voivat säätää ylimääräisistä kokeista.
8. Jäsenvaltioiden on ilmoitettava komissiolle neljännesvuosittain:
- edellisenä neljännesvuotena saadut keskiarvot jokaiselle kuukaudelle 5 7 kohdassa tarkoitetun rasvattoman kuiva-ainepitoisuuden osalta ilmoittamalla kyseisenä kuukautena saadut vähimmäis- ja enimmäisarvot ja täsmentäen käytetyn analyysimenetelmän,
- käytetyn kokeen, kun sovelletaan 6 kohdan b alakohtaa.
9. Asetuksen (ETY) 986/68 2 artiklan 1 kohdan b alakohdassa tarkoitettuun rasvattomaan maitoon ei sovelleta 4 8 kohdassa säädettyjä säännöksiä."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä heinäkuuta 1978.

Labels: 17
6